จังหวะดีสอย THCOM ราคา Underperform ตลาดโบรกฯฟันกำไรไตรมาสแรกแข็งแกร่งสุดในกลุ่ม ICT
บล.เมย์แบงก์ กิมเอ็ง ระบุว่า ราคาหุ้น THCOM ยัง Underperform ตลาดสวนทางกำไรไตรมาสแรกปีนี้ ซึ่งคาดว่าจะแข็งแกร่งสุดในกลุ่ม ICT เป็นจังหวะเหมาะทยอยสะสม
9 เม.ย. 2558

บล.เมย์แบงก์ กิมเอ็ง (ประเทศไทย) ระบุในบทวิเคราะห์ (9 เม.ย.) ว่า แนวโน้มกำไรปกติของบริษัท ไทยคม จำกัด (มหาชน) หรือ THCOM ในไตรมาส 1/58 เติบโตแรง 49%จากช่วงเดียวกันในปีก่อน เป็น 513 ล้านบาท จากรายได้ TC7 เพิ่มมากขึ้น หนุนทั้งรายได้และอัตรากำไรขั้นต้น
ขณะที่มีโอกาสสูงที่จะเห็นกำไรระดับสูงสุดใหม่ต่อเนื่องถึงไตรมาส 4/58 จากรายได้ TC7 ที่ทยอยเพิ่มขึ้นอีกจนเต็ม 100% รายได้จาก IPSTAR และ TC6 ที่บริษัทตั้งเป้าการใช้งานเพิ่มขึ้นอีก 2% และ 7% ตามลำดับ ภายในปีนี้ราคาหุ้น Underperform ตลาดสวนทางกำไรที่คาดว่าแข็งแกร่งสุดในกลุ่ม ICT ในไตรมาส 1/58 นี้  เป็นโอกาสทยอยสะสม คงคำแนะนำ ซื้อ ราคาเป้าหมาย 50.00 บาท
 
อ่านต่อ…